**JAVNI POZIV:**

**GOSTINSKE STORITVE V DECEMBRU**

**NA MESTNI TRŽNICI OB DRSALIŠČU**

Javne službe Ptuj (v nadaljevanju: organizator) objavljamo javni poziv zainteresiranim kandidatom – gostincem in ponudnikom gostinskih storitev (v nadaljevanju: gostinec) za sodelovanje v okviru decembrskega obratovanja drsališča na mestni tržnici.

Poziv zajema sodelovanje s ponudbo gostinskih storitev na lokaciji Mestne tržnice Ptuj, v okviru obratovanja drsališča v mesecu decembru na Ptuju, ki se bo na lokaciji Mestne tržnice Ptuj izvedlo v obdobju od 14. 12. 2015 do 30. 12. 2015, v času ur obratovanja drsališča (drsališče odprto: vse dni od 9.00 do 20.00, nedelje popoldan, prazniki zaprto).

***Predmet in namen poziva:***

Predmet poziva je gostinska ponudba toplih in hladnih napitkov/pijače v leseni hišici Javnih služb Ptuj ali lastnem objektu, na lokaciji Mestne tržnice Ptuj, ki se zagotovi kot ponudba zraven obstoječega programa obratovanja drsališča in vključuje gostinsko ponudbo na prostem v samem središču mesta ter zagotovitev predvajanja glasbe v času obratovanja.

Termini sodelovanja: od 14. 12. 2015 do 30. 12. 2015, v času ur obratovanja drsališča.

***Lokacija prireditve:***

Ponudba se zagotovi na lokaciji Mestne tržnice Ptuj (Miklošičeva ulica), v leseni hišici Javnih služb Ptuj ali v lastnem objektu.

***Pogoji prijave:***

Na javni poziv se lahko vse do razpisanega roka prijavijo:

- posamezniki, samostojni podjetniki in vse pravne osebe, ki so registrirane za opravljanje gostinske dejavnosti v Republiki Sloveniji in imajo vsa predpisana dovoljenja za opravljanje gostinske dejavnosti, ki je predmet javnega poziva,

- ki niso v stečajnem postopku, postopku prenehanja, postopku prisilne poravnave ali v postopku likvidacije,

- ki imajo izpolnjene vse obveznosti do javnega partnerja in Mestne občine Ptuj,

- ki niso bili pravnomočno obsojeni zaradi kaznivih dejanj, ki so opredeljena v kazenskem zakoniku (UL RS, št. 50/12).

Javne službe Ptuj imajo pravico odpovedati sodelovanje z gostincem, v kolikor gostinec v prijavi ne poda pravilnih podatkov.

Javne službe Ptuj si pridržujejo pravico, da zavrnejo sodelovanje z gostincem - prijaviteljem, v primeru, da imajo z organizatorjem slabe izkušnje ali se izkaže, da le-ta ne izpolnjuje navedenih pogojev. Javne službe Ptuj si pridržujejo pravico, da ne sklenejo pogodbe z nobenim izmed prijavljenih. Prednostno bodo obravnavani gostinski subjekti, ki delujejo v lokalni skupnosti.

Javne službe Ptuj si pridržujejo pravico do pogajanj s ponudniki, glede popolnih ponudb, ki jih bodo ti pravočasno predložili.

***Merila oz. kriteriji:***

Izbor ponudnikov za izvajanje gostinske dejavnosti bo narejen na podlagi kriterijev, ki so navedeni v nadaljevanju, in sicer:

- višina participacije,

- ostali podatki razvidni iz vloge prijavitelja.

Izbran bo najmanj en ponudnik, ki bo oddal ponudbo, ki bo napram ostalim predloženim popolnim ponudbam izkazovala najvišji znesek participacije.

***Vloga ponudnika:***

Prijavitelj mora na lokaciji poskrbeti za ponudbo različnih toplih in hladnih napitkov/pijače v času obratovanja drsališča in zagotoviti ter predvajati glasbo v času obratovanja.

Sodelujoči prijavitelji/gostinci so si sami dolžni priskrbeti in zagotoviti vse potrebno za nemoteno obratovanje, mize in klopi za obiskovalce (po želji), strežno osebje, dovolj ustreznih električnih kablov, v kolikor potrebujejo elektriko na več koncih prireditvenega prostora in vse ostalo za nemoteno oskrbo obiskovalcev drsališča. Električni kabli morajo biti zavarovani in nameščeni skladno z zakonodajo.

Ves čas organizacije in izvedbe drsališča mora prijavitelj sodelovati z organizatorjem in upoštevati njegova navodila ter upoštevati standarde, ki jih zahteva organizator.

Na dogodku ni dovoljeno pobirati vstopnine.

Izbrani ponudnik bo v zameno za sodelovanje na lokaciji Mestne tržnice na Ptuju organizatorju plačal znesek predlagane participacije, ki jo bo navedel v vlogi. Višina participacije je točka izmed meril za izbiro prijavitelja, katero bo moral izbrani ponudnik/vlagatelj pred samo prireditvijo poravnati Javnim službam Ptuj po prejetju in v skladu z izdanim računom. Višina ponujene participacije naj bo zapisana v EUR v znesku brez DDV. Izhodiščna cena je 200,00 eur. Pri navedbi višine participacije, naj prijavitelj upošteva tudi delež plačila stroškov, ki jih v delu vloge prevzame in poravna organizator (strošek infrastrukture, elektrike, ipd.).

Izbran kandidat s prevzemom infrastrukture sprejme odgovornost, da bo le ta vrnjena Javnim službam Ptuj v enaki obliki in vsebini ter nepoškodovana. V kolikor se infrastruktura poškoduje ali uniči v času poteka dogodka, za njeno ureditev in sanacijo odgovarja ter nastale stroške krije izbrani kandidat.

Organizator Javne službe Ptuj d.o.o. bodo izbranemu kandidatu izdale soglasje za sodelovanje in izvedbo gostinske ponudbe v času obratovanja drsališča na Ptuju, ki se bo odvilo na prostoru mestne tržnice, v obdobju od 14. do 30. decembra 2015.

V kolikor se na javni poziv prijavi ponudnik gostinskih storitev, ki opravlja storitev ponudbe pijače, lahko zagotovi tudi ponudbo hrane, ki jo navede tudi v prijavi. Ponudba torej lahko vsebuje zraven ponudbe pijače tudi ponudbo hrane. Prijavitelj – gostinec, je nosilec storitve, objavljene kot predmet tega javnega poziva.

***Vloga organizatorja-Javne službe Ptuj:***

Javne službe Ptuj kot organizator, za izvedbo na lokaciji zagotovimo naslednje:

* Lesena hiška za prodajo pijače/napitkov;
* Sodelovanje na prostoru ptujske tržnice z vso potrebno infrastrukturo (drsališče,…);
* Strojno in ročno čiščenje;
* Najem posod za smeti, praznjenje in odvoz odpadkov;
* Delovanje javnega wc-ja v času obratovanja drsališča;
* Priklop na električno energijo;
* Možnost izposoje dodatne lesene stojnice.

***Obravnava vlog, obveščanje o njihovi ustreznosti in izbor:***

Prejete vloge bo obravnavala komisija. Komisija lahko od zainteresiranih kandidatov zahteva dodatna pojasnila prijav.

Nepopolne vloge bodo pozvane k dopolnitvi. Prijavitelja, katerega vloga je bila sprejeta, Javne službe Ptuj obvestijo v najkrajšem možnem času in ga pozovejo k plačilu participacije. Če prijavitelj v določenem roku od prejema poziva ne plača participacije, se šteje, da je vlogo umaknil. Prijavitelja, katerega vloga ne bo sprejeta, Javne službe Ptuj o tem obvestijo v najkrajšem možnem času.

***Navodilo za oddajo vloge:***

Vsi zainteresirani za sodelovanje se prijavite na priloženi prijavnici, kjer vpišete vse zahtevane podatke ter dodate priloge zahtevane v samem besedilu poziva. Vse prijave pošljite ali dostavite osebno na naslov: Javne službe Ptuj d.o.o., Ulica heroja Lacka 3, 2250 Ptuj ali pošljite na elektronski naslov: alenka.rizner@js-ptuj.si, s pripisom »Gostinske storitve na mestni tržnici ob drsališču-december 2015«, najkasneje do petka, 11. 12. 2015, do 10.00 ure. Javni poziv je objavljen na spletni strani [www.js-ptuj.si](http://www.js-ptuj.si).

**VLOGA / PRIJAVNICA**

**GOSTINSKE STORITVE NA LOKACIJI MESTNE TRŽNICE PTUJ**

**OB DRSALIŠČU - DECEMBER 2015**

1. **Podatki o prijavitelju/ponudniku**

|  |  |
| --- | --- |
| Naziv/ Ime in priimek / podjetje / organizacija |  |
| Naslov  |  |
| Morebiten gostinski lokal in naslov |  |
| Elektronski naslov  |  |
| Ime in priimek odgovorne osebe  |  |
| Kontaktna oseba  |  |
| GSM kontaktne ali odgovorne osebe |  |

**2. Način sodelovanja na prireditvi in kratek opis ponudbe (opis sodelovanja, vključno s podatki o gostinski ponudbi, hrana, pijača, predvajanje glasbe,…)**

**3. Znesek participacije: \_\_\_\_\_\_\_\_\_\_\_\_\_\_\_\_\_\_ EUR (brez ddv)**

**4. Reference:**

**5. Drugo:**

PRILOGA: DOKAZILO O REGISTRACIJI (AJPES)

DA NE

DRUGE PRILOGE: \_\_\_\_\_\_\_\_\_\_\_\_\_\_\_\_\_\_\_\_\_\_\_

DA NE

S podpisom prijavnice, potrjujem resničnost posredovanih podatkov!

DATUM: ŽIG PODPIS